wickkiey/tamil-wikipedia-chunked huggingface dataset:
# இடர் மேலாண்மை

## இடர் மேலாண்மையின் பகுதிகள்

### தொழிற்துறை இடர் மேலாண்மை

தொழிற்துறை இடர் மேலாண்மையில், ஓர் இடர் என்பது, நிறுவனம் ஒன்றின் மீது எதிர்மறையான தாக்கங்களை ஏற்படுத்த சாத்தியமுள்ள ஒரு நிகழ்வாக அல்லது சூழ்நிலையாக வரையறுக்கப்படுகிறது. அதன் தாக்கமானது வளங்கள் (மனிதர்கள் மற்றும் மூலதனம்), தயாரிப்புகள் மற்றும் சேவைகள் அல்லது நிறுவனத்தின் வாடிக்கையாளர்கள் ஆகிய அனைத்தின் மீதானதுமாகவும் இருக்கலாம் மற்றும் சமூகம், சந்தைகள் அல்லது சூழலின் மீது ஏற்படக்கூடிய புறத் தாக்கங்களாகவும் இருக்கலாம். ஒரு நிதியியல் அமைப்பில், தொழிற்துறை இடர் மேலாண்மை என்பது வழக்கமாக கடன் இடர், வட்டி வீத இடர் சொத்து கடன் பொறுப்பு மேலாண்மை, சந்தை இடர் மற்றும் செயல்பாட்டியல் இடர் ஆகியவற்றின் சேர்க்கையாகவே கருதப்படுகிறது.  
மிகவும் பொதுவான சந்தர்ப்பங்களில், நிகழக்கூடிய வாய்ப்புள்ள எந்த இடரும், அதன் சாத்தியமுள்ள விளைவுகளைக் கையாள்வதற்கான (அந்த இடர் ஒரு *கடன் பொறுப்பாக* மாறும் என்றபட்சத்தில் அதன் *நிகழும் தன்மை* யை உறுதிப்படுத்துவதற்கு) ஒரு முன் சூத்திரமாக்கப்பட்ட திட்டத்தைக் கொண்டிருக்கலாம்.  
மேலே உள்ள தகவல் மற்றும் ஒரு பணியாளருக்கான ஆண்டு சராசரி செலவு அல்லது செலவு உண்மை விகிதம் ஆகியவற்றைக் கொண்டு ஒரு பணித்திட்ட மேலாளர் பின்வருவனவற்றை மதிப்பிட முடியும்:  
- இடர் நேர்ந்தால், அதனுடன் தொடர்புடைய செலவு - இது ஓரலகு நேரத்திற்கான பணியாளர் செலவின் மதிப்பை மதிப்பிடப்பட்ட நேர இழப்பினால் பெருக்கி (*செலவுத் தாக்கம்* , *C* இதில் *C = செலவு உண்மை விகிதம் * S* ) கணக்கிடப்படுகிறது.
- ஓர் இடருடன் தொடர்புடைய காலத்தின் சாத்தியமுள்ள அதிகரிப்பு (*இடரினால் செயல்திட்டத்தில் ஏற்படும் மாற்றம்* , *Rs* இங்கு Rs = P * S):
- இந்த மதிப்பை வரிசைப்படுத்தினால், அதிக தீவிரத் தன்மையுள்ள இடரானது செயல்திட்டத்தில் முதலிடத்தில் இடம்பெறும். பணித்திட்டத்திற்கு நிகழ இருக்கும் மிகப் பெரிய இடர்கள் முதலில் அணுகப்பட்டு அவற்றை கூடுமான விரைவில் சரிசெய்யக்கூடிய வாய்ப்பை வழங்கும் நோக்கத்திலேயே இம்முறை உருவாக்கப்பட்டுள்ளது.
- *செயல்திட்ட மாற்றங்கள்* அதிக P மதிப்பு மற்றும் குறைந்த S மதிப்பு மற்றும் இதே போல் எதிர்த்திசையில் அமையும்பட்சத்தில் இரண்டின் விளைவு மதிப்பும் சமமாக இருப்பதில்லை என்பதால் இது சிறிதளவு தவறான கருத்தாக்கத்திற்கு வழிவகுக்கிறது. (RMS *டைட்டானிக்* மூழ்கியதன் இடரையும் பயணிகளுக்கான உணவு சிறிது தவறான நேரத்தில் வழங்கப்பட்டதையும் ஒப்பிட முடியாது).
- இடருடன் தொடர்புடைய செலவின் சாத்தியமுள்ள அதிகரிப்பு (*இடரினால் ஏற்படும் செலவு மாற்றம்* , *Rc* இதில் Rc = P*C = P*CAR*S = P*S*CAR)
- இந்த மதிப்புகளை வரிசைப்படுத்தும் போது, பெரிய இடர்கள் பணத்திட்டத்தின் வரிசையில் முதலில் இடம்பெறுகின்றன.
- இது மேலே விளக்கப்பட்ட சமன்பாட்டிலுள்ளது போன்று *செயல்திட்ட மாற்றத்தின்* ஒரு சார்பாக இருப்பதால், செயல்திட்ட மாற்றம் தொடர்பான விவகாரங்களைக் காண்க.  
ஒரு பணித்திட்டம் அல்லது செயலாக்கத்திலுள்ள இடருக்கு சிறப்புக் காரண மாற்றம் அல்லது பொதுக் காரண மாற்றம் ஆகியவை காரணமாக இருக்கலாம். மேலும் அதற்கேற்ற சரியான தீர்வு முறை தேவைப்படலாம். அதாவது மேலே உள்ள பட்டியலில் சமமாக இல்லாத புற நிகழ்வுகள் பற்றிய விவகாரங்களை மீண்டும் செயல்படுத்துதல்.
# இடர் மேலாண்மை

## இடர் மேலாண்மையின் பகுதிகள்

### பணித்திட்ட மேலாண்மையில் பயன்படுத்தப்படும் இடர்-மேலாண்மை செயல்பாடுகள்

பணித்திட்ட மேலாண்மையில், இடர் மேலாண்மை என்பது பின்வரும் செயல்பாடுகளை உள்ளடக்கியதாகும்:  
- ஒரு குறிப்பிட்ட பணித்திட்டத்தில் இடரை எவ்வாறு நிர்வகிப்பது எனத் திட்டமிடல். இந்தத் திட்டத்தில் இடர் மேலாண்மை பணிகள், பொறுப்புகள், செயல்பாடுகள் மற்றும் பணத்திட்டம் ஆகியவை அடங்கியிருக்க வேண்டும்.
- இடர் அதிகாரியைப் பணியமர்த்தல் - பணித்திட்ட மேலாளரல்லாத ஒரு குழு உறுப்பினர். சாத்தியக்கூறுள்ள பணித்திட்ட சிக்கல்களை முன்கணிக்கும் பொறுப்பு இவருக்கானதாகும். வழக்கமாக, நலன் சார்ந்த சந்தேகப்படும் குணம் என்பது இடர் அதிகாரியின் சிறப்பியல்பாகும்.
- நிகழ் நேர பணித்திட்ட இடர் தரவுத்தளத்தைப் பராமரித்தல். ஒவ்வொரு இடரும் பின்வரும் பண்புருக்களைக் கொண்டிருக்க வேண்டும்: தொடக்க தேதி, தலைப்பு, சுருக்கமான விளக்கம், முக்கியத்துவத்தின் நிகழ்தகவு. இதற்கு மாற்று விருப்பமாக, ஒரு இடருக்கு என தனியாக ஒரு நபர் நியமிக்கப்பட்டிருக்கலாம், அவர் குறிப்பிட்ட தேதிக்குள் அந்த இடரைச் சரி செய்ய வேண்டிய பொறுப்பு அவருக்கானதாக இருக்கும்.
- பெயரில்லா இடர் அறிக்கையிடல் வழியை உருவாக்குதல். அணியின் ஒவ்வொரு உறுப்பினரும், ஒரு பணித்திட்டத்திற்கு நிகழ இருக்க சாத்தியமுள்ள இடர் பற்றி ஏதேனும் அவர்கள் அறிந்திருந்தால் உடனடியாக அதைத் தெரிவிக்க வசதி இருக்க வேண்டும்.
- தணிக்க வேண்டும் என முடிவெடுக்கப்பட்ட இடர்களுக்கான தணித்தல் திட்டங்களைத் தயாரித்தல். இந்தக் குறிப்பிட்ட இடர் எவ்வாறு கையாளப்படும் என்பதை விவரிப்பதே தணித்தல் திட்டத்தின் நோக்கம் ஆகும் – என்ன, எப்போது, யாரால் இது செய்யப்படும் மற்றும் அதைத் தவிர்க்க அல்லது அது ஒரு பொறுப்பாக நிகழ்ந்துவிடும்பட்சத்தில் அதனால் ஏற்படும் விளைவுகளை எவ்வாறு குறைப்பது என்பது போன்ற விவரங்கள்.
- திட்டமிடப்பட்ட மற்றும் எதிர்கொள்ளப்பட்ட இடர்கள், தணித்தல் செயல்பாடுகளின் விளைவுத்திறன் மற்றும் இடர் மேலாண்மைக்காக எடுக்கப்படும் சிரத்தைகள் ஆகியவற்றின் விவரங்களை சுருக்கமாகத் தொகுத்தல்.
# இடர் மேலாண்மை

## இடர் மேலாண்மையும் வணிகத் தொடர்ச்சியும்

இடர் மேலாண்மை என்பது நிறுவனத்திற்குள்ள அச்சுறுத்தல் உணரப்பட்ட விளைவுகளைக் குறைப்பதற்கான செலவுத்திறன் மிக்க அணுகுமுறைகளை முறையாகத் தேர்ந்தெடுக்கும் வழிமுறையே ஆகும். அனைத்து இடர்களும் வெறுமென முழுவதுமாகத் தவிர்க்கப்பட முடியாது அல்லது தணிக்கப்பட முடியாது, ஏனெனில் இதில் நிதியியல் மற்றும் நடைமுறைக் குறைபாடுகள் உள்ளன. ஆகவே அனைத்து நிறுவனங்களும் மீதமுள்ள இடர்களை ஏற்றுக்கொள்ள வேண்டும்.  
இடர் மேலாண்மை முன் தடுப்பு அம்சங்களைக் கொண்டதாக இருக்கும்பட்சத்தில், வணிகத் தொடர்ச்சி திட்டமிடல் (BCP) உணரப்பட்ட மீதமுள்ள இடர்களைக் கையாள்வதற்காக கண்டுபிடிக்கப்பட்டது. போதிய நேரம் கிடைக்கும்பட்சத்தில் நிகழ வாய்ப்பு குறைவான இடரும் கூட நேர்ந்துவிடக்கூடும் என்பதால், BCP இருக்க வேண்டியதன் அவசியம் எழுகிறது. இடர் மேலாண்மை மற்றும் BCP ஆகியவை பெரும்பாலும் போட்டியிடும் அல்லது மேற்பொருந்தும் அம்சங்களாக தவறாகக் கருதப்படுகின்றன. உண்மையில், இந்தப் பிரிவினை செயற்கையானது எனக் கருதும் விதத்தில் இந்த செயலாக்கங்கள் மிக நெருக்கமாக பிணைக்கப்பட்டுள்ளன. எடுத்துக்காட்டுக்கு, இடர் மேலாண்மை செயலாக்கம் BCP க்கான முக்கியமான உள்ளீடுகளை (சொத்துகள், தாக்க மதிப்பீடுகள், செலவு மதிப்பீடுகள்) உருவாக்குகிறது. இடர் மேலாண்மை கண்டறியப்பட்ட இடர்களுக்கான பயன்படுத்தத்தக்க கட்டுப்பாடுகளையும் முன்மொழிகிறது. ஆகவே, இடர் மேலாண்மை BCP செயலாக்கத்திற்கு மிகவும் இன்றியமையாத சில பகுதிகளையும் பூர்த்தி செய்வதாக உள்ளது. இருப்பினும், BCP செயலாக்கமானது இடர் மேலாண்மையின் முன் தடுப்பு அணுகுமுறைக்கும் அப்பால் சென்று, பேரழிவானது ஏதேனும் ஒரு புள்ளியில் உணரப்படக் **கூடும்** என்ற கருத்து முன்னம்பிக்கையில் நகர்கிறது.
# இடர் மேலாண்மை

## இடர் தககவல்தொடர்பு

இடர் தகவல்தொடர்பு என்பது சிக்கலான துறைகள் பலவற்றுடன் தொடர்புடைய கல்வித் துறையாக உள்ளது. இடர் தகவல்தொடர்புக்கான சிக்கல்களில், நோக்கத்தில் உள்ள நேயர்களை எவ்வாறு அடைவது, இடர்களை பிற இடர்களுடன் புரிந்துகொள்ளக்கூடியதாகவும் தொடர்புடையனவாகவும் எவ்வாறு மாற்றுவது, இடர் தொடர்பான நேயர்களின் மதிப்புமிக்க பதில்களுக்கு சரியான மரியாதையை எவ்வாறு வழங்குவது, தகவல்தொடர்புக்கான நேயர்களின் பதில்களை எவ்வாறு முன்கணிப்பது போன்ற பல அம்சங்கள் அடங்குகின்றன. ஒன்றிணைந்த அல்லது தனிநபரின் முடிவெடுத்தல் செயலினை மேம்படுத்துவது என்பது இடர் தகவல்தொடர்பின் ஒரு முக்கியக் குறிக்கோளாகும். இடர் தகவல்தொடர்பு என்பது சிக்கல் தகவல்தொடர்புடன் ஓரளவு தொடர்புடையதாக உள்ளது.
# இடர் மேலாண்மை

## இடர் தககவல்தொடர்பு

### இடர் தகவல்தொடர்பின் நடைமுறைப் பயிற்சிக்கான முக்கியமான ஏழு விதிகள்

(முதலில் இது அமெரிக்க சுற்றுச்சூழல் பாதுகாப்பு முகமை மற்றும் அந்தத் துறையின் பல பிற நிறுவுநர்களினால் வெளியிடப்பட்டது)  
- பொதுமக்களை சட்டப்பூர்வமான கூட்டாளர்களாக ஏற்றுக்கொள்ளவும் ஈடுபடுத்தவும் வேண்டும்.
- உங்கள் சிரத்தைகளை கவனமாக திட்டமிடவும் மதிப்பீடு செய்யவும் வேண்டும்.
- பொதுமக்களின் குறிப்பிட்ட சிக்கல்களுக்கு கவனமளிக்க வேண்டும்.
- நேர்மையாகவும் வெளிப்படையாகவும் திறந்த மனதுடனும் இருக்க வேண்டும்.
- பிற நம்பகமான மூலங்களுடன் கூட்டிணைந்தும் சேர்ந்தும் செயல்பட வேண்டும்.
- ஊடகத்தின் தேவைகளையும் பூர்த்தி செய்ய வேண்டும்.
- தெளிவாகவும் பணிவாகவும் பேச வேண்டும்.  
மூலம்: செவன் கார்டினல் ரூல்ஸ் ஆஃப் ரிஸ்க் கம்யூனிகேஷன். பேம்ப்ளெட் வின்செண்ட் டி. கோவெல்லோ மற்றும் ஃப்ரெட்ரிக் எச். ஆலன் ஆகியோரால் உருவாக்கப்பட்டது. அமெரிக்க சுற்றுச்சூழல் பாதுகாப்பு முகமை, வாஷிங்டன், DC, ஏப்ரல்1988, OPA-87-020.
# துயரம்

வரைந்த துயரம் பற்றிய ஒரு ஓவியம், 1882]]
**துயரம்** அல்லது **துக்கம்** (sorrow or sadness) என்பது ஒரு வகை வலியினால் வரும் சோகமான உணர்ச்சியாகும். இது ஒரு தோல்வி, நட்டம், இயலாமை, சோகம், என்பன ஏற்படும் போது வரும் உணர்வு. ஈடு செய்ய முடியாத இழப்பினால் ஏற்படக்கூடிய துன்பம், துக்கம் எனப்படும். அவ்வாறே ஈடு செய்யக்கூடிய இழப்பால் ஏற்படும் துன்பம், சோகம் எனப்படும்.  
மகனை இழந்தால் அது புத்திர ’சோகம்’. கணவனை இழந்தால் அந்நாளைய நடைமுறைப்படி மறுமணத்தடை பெண்களுக்கு இருந்ததால் அது அவர்களுக்குத் ’துயரம்’.
# துயரம்

## மனித நடவடிக்கைகள்

துக்கம் என்பது மனிதரின் பால் எக்மேன் (Paul Ekman) தொகுத்தளித்த 6 அடிப்படையான உணர்வுகளில ஒன்று ஆகும். மற்றவை இன்பம், கோபம், ஆச்சரியம், பயம், வெறுப்பு ஆகும்.  
துக்கம் வருங்கால் மனிதர்கள் பின்தொகுத்தவற்றில் ஒன்றோ பலவோ செய்யக்கூடும்:
1. அமைதியாக யாரிடமும் பேசாதிருப்பர்
1. தனிமையை நாடுவர்
1. சோம்பலாக இளைப்பாற முடிவெடுப்பர்
1. அழவும் செய்வர்
# துயரம்

## வேறு பெயர்கள்

1. துக்கம்
1. வருத்தம்
1. சோகம்
# எரிக் காண்டல்

**எரிக் ரிச்சர்டு காண்டல்** (*Eric Kandel*) என்பவர் அமெரிக்காவைச் சேர்ந்த நரம்பு உளமருத்துவர் ஆவார். இவர் 2000 ஆம் ஆண்டு மருத்துவம் அல்லது உடலியங்கியலுக்கான நோபல் பரிசுசை பெற்றவர். இவர் இந்த பரிசை அர்வித் கார்ல்சன் மற்றும் பவுல் கிரீன்கார்ட் ஆகியோருடன் பகிர்ந்துகொண்டார். இவர் தனது வாழ்வையும் ஆய்வுகளையும் சேர்த்து *இன் செர்ச் ஆஃப் மெமரி, த எமர்ஜென்சு ஆஃப் எ நியூ சயின்சு ஆஃப் மைண்டு* (In Search of Memory: The Emergence of a New Science of Mind) என்ற நூலை எழுதியுள்ளார்.
# குறிகை-குவையமாக்கல்-இரைச்சல் விகிதம்

**குறிகை-குவையமாக்கல்-இரைச்சல் விகிதம்** (கு.கு.இ.வி) (Signal-to-Quantization-Noise Ratio, **SQNR** or **SN<sub>q</sub>R**) என்பது துடிப்புக் குறியீடு ஏற்றம் (துகுஏ) மற்றும் பல்லூடக விலக்கி போன்ற எண்முறையாக்கத் திட்டமுறைகளில் பரவலாக பயன்படக்கூடிய ஒரு அளவுகோல் ஆகும். இது ஒப்பு-இலக்க மாற்றத்தில் ஏற்படும் குவையமாக்கல் பிழைக்கும், பெரும வரைவுக் குறிகை வலிமைக்கும் உள்ள தொடர்பை வெளிப்படுத்துகிறது.  
:<math>\mathrm{SNR}=\frac{3 \times 2^{2n}}{1+4P_e \times (2^{2n} - 1)} \frac{m_m(t)^2}{m_p(t)^2}</math>  
கோட்குரிப்பைப் பின்வருமாறு வருவிப்போமாக. இதற்கு முதலில் குவையமயமாக்கல் முறையைப் புரிந்து கொள்வது அவசியம். பொதுவான ஒலி மற்றும் ஒளிக் குறிகைகள் தொடர்ச்சியான எண் மதிப்பைக் கொண்டிருக்கும். இவற்றை மின்னணுச் சாதனங்களில் வகைக் குறிக்கும் போது, தொடர் நிலை அன்றி, பிரி நிலைக் குறிப்பு உகந்ததாகும். குறிகையின் குறைந்த பட்ச மதிப்பு <math>v_{min}</math> என்றும், அதிக பட்ச மதிப்பு <math>v_{max}</math> என்றும் வைத்துக் கொள்வோம்.
# குறிகை-இரைச்சல் மற்றும் குறுக்கீடு

தொலைத்தெரிவிப்பியலில், **குறிகை-இரைச்சல் மற்றும் குறுக்கீடு** (குஇமகு) (Signal-to-noise plus interference, (SNIR)) என்பது குறிகைத் திறனுக்கும், இரைச்சல் திறன் மற்றும் குறுக்கீடு திறனுக்கும் உள்ள விகிதம் ஆகும்.  
:<math>
\mathrm{SNIR} = \frac{P_\mathrm{signal}}{P_\mathrm{noise} + P_\mathrm{interference}}
</math>  
இங்கே <math>P</math> என்பது சராசரித் திறன். மதிப்புகள் அனைத்தும் பொதுவாக டெசிபெல்லில் குறிக்கப்பெறும்.
# வார்ப்புரு:Infobox Athleticrace/doc

An ***Infobox athletics race*** may be used to summarise information about a particular race (athletic).
# வார்ப்புரு:Infobox Athleticrace/doc

### Usage

The infobox may be added by pasting the template as shown below into an article. Only the *date* and *location* parameters  
are required. For an example, see Dallas White Rock Marathon.  
<div>
<pre></pre>
</div>
# வார்ப்புரு:Infobox Athleticrace/doc

### உட்கூறுகள்

***தடித்த சாய்வெழுத்துகளில்*** உள்ள உட்கூறுகள் கட்டாயமாகத் தேவை.
| *image* | நிகழ்வின் சின்னம், வடிவம்: "Example.jpg" |
| --- | --- |
| *imagesize*&nbsp;* | in the form "*N*px", resizes the image to a width of *N* pixels; default is |
| *caption*&nbsp;* | caption for the image |
| ***date*** | ஆண்டில் நிகழ்பெறும் நாள் (கிட்டத்தட்ட) |
| ***location*** | நிகழ்பெறும் இடம் |
| *type* | நிகழ்வு வகை: சாலை, தடகளம், 24 மணிநேரம், போன்றன. |
| *distance* | தொலைவு |
| *sponsor* | நிகழ்ச்சியை புரக்கும் முதன்மை புரவலர் |
| *beneficiary* | நிகழ்ச்சியால் முதன்மையாகப் பயன்பெறுவோர் |
| *est* | நிறுவப்பட்ட நாள் |
| *record* | நிறுவப்பட்டுள்ள சாதனைகள் |
| *homepage* | அலுவல்முறையான இணையதளம் |
| * Only used if the } parameter used. | } |  
en:Template:Infobox Athleticrace
# பாஸ்டன் மாரத்தான்

**பாசுடன் மாரத்தான்** (*Boston Marathon*)கிழக்கு மாசச்சூசெட்சில் உள்ள பாசுடன் பெருநகரப் பகுதியிலுள்ள பல நகரங்களால் ஆண்டுதோறும் நடத்தப்பெறும் ஓர் மாரத்தான் போட்டியாகும். இது ஒவ்வொரு ஆண்டும் ஏப்ரல் மாதத்தின் மூன்றாம் திங்களன்று நாட்டுப்பற்றாளர்களின் நாளில் நடத்தப்படுகிறது. 1896ஆம் ஆண்டு துவங்கிய முதல் தற்கால ஒலிம்பிக் விளையாட்டுக்களில் இடம்பெற்ற மாரத்தான் போட்டியால் ஈர்க்கப்பட்டு 1897ஆம் ஆண்டிலிருந்து இங்கு நடத்தப்படுகிறது. , எனவே இதுவே உலகின் மிகவும் பழமையான வருடாந்திர மாரத்தானாக விளங்குகிறது. உலகின் மிகவும் அறியப்பட்ட சாலைப் போட்டிகளில் ஒன்றாகவும் திகழ்கிறது. உலகின் ஆறு முதன்மையான மாரத்தான் போட்டிகளில் இதுவும் ஒன்றாகும். இதனை பாசுடன் தடக்கள சங்கம் (B.A.A.) 1897 முதலே நிர்வகித்து வருகிறது. ஒவ்வொரு ஆண்டும் உலகின் பல பகுதிகளிலிருந்தும் தொழில்முறை ஒட்ட வீரர்களும் தொழில்முறையல்லாத ஒட்ட வீரர்களும் இந்தப் போட்டியில் கலந்து கொள்கின்றனர். நியூ இங்கிலாந்தின் குன்றுப்பகுதிகளில் மாறுகின்ற வானிலை காலங்களில் நடைபெறும் இந்நிகழ்வு ஓர் சாதனைப்போட்டியாகவே உள்ளது.  
ஒவ்வொரு ஆண்டும் 500,000 பார்வையாளர்களை இப்போட்டி ஈர்க்கிறது. 1897இல் 18 போட்டியாளர்களே பங்குகொண்ட இதில் 2011இல் 26,895 போட்டியாளர்கள் கலந்துகொண்டனர். 1996இல் நடந்த நூற்றாண்டுவிழா பாசுடன் மாரத்தானில் உலகளவில் ஓர் சாதனையாக 38,708 பதிவுசெய்தவர்களும், 36,748 துவக்க ஓட்டக்காரர்களும், 35,868 நிறைவு செய்தவர்களும் பங்கேற்றனர்.. 1996ல் பாசுடன் தடக்கள சங்கம் 1966 முதல் 1971 வரை ஓடிய பெண்களை அங்கீகரித்தது. 2011ல் பாசுடன் மாரத்தானில் கலந்துகொண்டவர்களில் 43% பேர் பெண்கள்.  
2007ம் ஆண்டு சுனிதா வில்லியம்சு அனைத்துலக விண்வெளி நிலையத்தில் இருந்து கலந்து கொண்டார்.
# பாஸ்டன் மாரத்தான்

### 2013 குண்டு வெடிப்பு

2013ஆம் ஆண்டு பாசுடன் மாரத்தான் போட்டியின்போது, வெற்றியாளர்கள் நிறைவுக்கோட்டை எட்டி இரண்டு மணிநேரங்கள் கழித்து, நிறைவுக்கோட்டிற்கு அண்மையில் உள்ள கோப்லி சதுரத்தில் இரண்டு குண்டுகள் வெடித்தன. இவற்றில் குறைந்தது மூன்று பேர் உயிரிழந்துள்ளனர்; நூற்றுக்கும் கூடுதலானோர் காயமுற்றனர்.
# பாஸ்டன் மாரத்தான்

## இதனையும் காண்க

- மாரத்தான்
- உலக மாரத்தான்களின் பட்டியல்
- சென்னை மாரத்தான்
- பாஸ்டன் மாரத்தான்
# பாஸ்டன் மாரத்தான்

## கூடுதல் படிப்பிற்கு

- History of the Boston Marathon, Boston Marathon: The First Century of the World's Premier Running Event, by Tom Derderian, Human Kinetics Publishers, 1996, 634 pages,
# குறிகை-குறுக்குப்பேச்சு விகிதம்

ஒரு மின்சுற்றில் ஒரு குறித்தப் புள்ளியில் **குறிகை-குறுக்குப்பேச்சு விகிதம்** (Signal-to-crosstalk ratio) என்பது வேறு அலைவரிசையில் உள்ள தேவையற்ற குறிகைத்திறனுக்கும், தேவையான குறிகைத்திறனுக்கும் உள்ள விகிதம் ஆகும். இதனைப் பெரும்பாலும் டெசிபெல்லில் குறிக்கப்படும். சுழிலிய செலுத்த மட்ட புள்ளியில் எல்லா அலைவரிசைகளும் அதனுடைய அலைவரிசைகளில் உள்ள திறன் சமமாக மாற்றமைக்கப்படும்.
# இரக்கம்

**இரக்கம்** (pity) என்பது வேறொருவர் சோகத்தில் ஆழ்ந்திருக்கும் போது அவர்பால் காட்டும் உணர்வாகும். இரக்க உணர்வு இல்லாத வேளைகளிலும் தன் ஆளுமையினை காட்ட இவ்வுணர்வினை உபயோகப்படுத்துவர்.
# இரக்கம்

## இரங்கல்

உயிர்கள் இழப்போ, அல்லது மாபெரும் பொருள் இழப்போ நேருகையில், தலைவர்களும் பெரியோரும் இரங்கல் தெரிவிப்பது அவர்களின் இரக்க உணர்வினை வெளிப்படுத்தும் முறையாகும்.
# குறிகைப் பாய்வு வரைவு

**குறிகைப் பாய்வு வரைவு** (Signal-flow graph) என்பது கணுக்களும் கிளைகளும் கொண்ட ஒரு கட்டப்படம் மற்றும் திசையுறு வரைபடம் ஆகும். இதன் கணுக்கள் நேரியல் இயற்கணித தொடர்புகளின் அணியுடைய மாறிகள் ஆகும். ஒரு குறிகைப் பாய்வு வரைவு பெருக்கத்தையும், கூட்டல்களையும் மட்டுமே வெளிப்படுத்த முடியும். பெருக்கல்களைக் கிளைகளின் சுமைகளைக் குறிக்கப்படும்; கூட்டல்களை கணுக்களில் பல கிளைகள் சேர்வதாக குறிக்கப்படும். குறிகைப் பாய்வு வரைவானது நேரியல் சமன்பாட்டுக் கட்டகத்துடன் ஒன்றுக்கு ஒன்றான தொடர்பை வைத்திருக்கிறது. அத்துடன், இது காரண விளைவுகளை கொண்டிருக்கும் புறநிலை கட்டகத்தின் குறிகை பாய்வையும் விளக்கக் கூடியதாக பயன்படுகிறது.
# பரிவு

**பரிவு** (*sympathy*) என்பது அடுத்தவரின் சோகத்தினை போக்க எடுக்கும் நடவடிக்கை ஆகும். பிறரின் துயரினை புரிந்து கொண்டு, அதனை போக்க தன்னாலான செயல்களை செய்வதும் அடுத்தவர்க்கு பரிந்துரைப்பதும் பரிவு எனக்கொள்ளலாம். பச்சாதாபமும் பரிவும் ஒன்று எனப் பயன்படுத்தப்படுகிறது. பரிவு ஒர் உணர்வு. ஆனால், இதன் மூலம், அர்த்தம் என்பவற்றுக்கேற்ப இரு பதங்கள் கொண்டுள்ளது.
# 2013 பாஸ்டன் மாரத்தான் குண்டுவெடிப்புக்கள்

**2013 பாஸ்டன் மாரத்தான் குண்டுவெடிப்புக்கள்** ஏப்ரல் 15, 2013 அன்று பாசுடன் மாரத்தானின் போது பிற்பகல் கி.நே.வ நேரம் 2.50க்கு (18:50 ஒ.அ.நே) போட்டி நிறைவுக்கோட்டிற்கு அண்மையிலுள்ள கோப்லி சதுக்கத்தில் உள்ள போயில்சுடன் சாலையில் இரண்டு வெடிகுண்டுகள் வெடித்த நிகழ்வைக் குறிப்பதாகும். இந்த குண்டுவெடிப்புக்களில் 3 நபர்கள் உயிரிழந்தனர்;மற்றும் குறைந்தது 144 நபர்கள் காயமுற்றனர்.  
வெடிப்புக்கள் நிகழ்ந்த இடத்தில் இருந்தவர்களின் கூற்றுப்படி இரு வெடிப்புக்களும் ஒன்று நிகழ்ந்த "சில வினாடிகளிலேயே" மற்றதும் நிகழ்ந்துள்ளது. நிறைவுக்கோட்டிற்கு அண்மையில் பிடிக்கப்பட்ட ஒளிதக்காட்சியில் இரு வெடிப்புக்களும் 20 வினாடிகள் இடைவெளியில் நடந்துள்ளதாக காட்டுகின்றன.  
மாரத்தானின் வாகையாளர்கள் நிறைவுக் கோட்டை தாண்டி இரண்டுமணி நேரம் ஆனபோதும் பெரும்பாலான பிற பங்கேற்பாளர்கள் அப்போதுதான் அவ்விடத்தை அண்மித்துக் கொண்டிருந்தனர். இவர்கள் நிறைவுக்கோட்டிலிருந்து வேறுபுறம் செல்ல திருப்பி விடப்பட்டனர்.  
நிகழ்வின் பாதிப்பாக பாசுடன் லோகன் பன்னாட்டு வானூர்தி நிலையத்திலிருந்து புறப்படவிருந்த அனைத்து பயணச்சேவைகளும் இரண்டு மணி நேரத்திற்கு நிறுத்தப்பட்டன. மாசச்சூசெட்சு வளைகுடா போக்குவரத்து ஆணையமும் தனது சேவைகளை நிறுத்தி வைத்திருந்தது.  
இந்த வெடிப்புக்களைத் தொடர்ந்து நியூயார்க் நகரத்தில் பாதுகாப்பு ஏற்பாடுகள் வலுப்படுத்தப்பட்டுள்ளன. தீவிரவாதத்திற்கு எதிரான வண்டிகள் நகரத்தின் மையப்பகுதிகளுக்கு அனுப்பப்பட்டுள்ளன. வாசிங்டன், டி. சி.யிலும் பாதுகாப்பு வலுப்படுத்தப்பட்டு பகுதியளவில் வெள்ளை மாளிகையும் காலி செய்யப்பட்டது.  
இது நிகழ்ந்த பல மணி நேரங்களுக்குப் பிறகு அமெரிக்கக் குடியரசுத் தலைவர் பராக் ஒபாமா, நாட்டு மக்களுக்கு உரையாற்றினார். இந்த தாக்குதல்களை நடத்தியவர்கள் யாரெனத் தெரியவில்லை எனவும் அரசு "இதன் அடிமட்டத்தை ஆழ்ந்தெடுக்கும்" எனவும் கூறினார்.  
இதனை கூட்டாட்சி புலன்விசாரணை அமைப்பு ஓர் தீவிரவாத தாக்குதலாக கருதி புலனாய்வு செய்வதாக அறிவித்துள்ளது.
# 2013 பாஸ்டன் மாரத்தான் குண்டுவெடிப்புக்கள்

## ஐயத்துக்குரியவர்கள்

பாசுடனில் குடியிருக்கும் செச்சினியாவை சேர்ந்த சகோதரர்கள் இருவர் இதில் தொடர்புபட்டிருக்கலாம் என பாசுடன் காவல்துறை ஐயமுற்றது. அவர்களை கைது பண்ண முயலும் போது 26 வயதுடைய மூத்தவர் டாமர்லான் சார்னே (Tamerlan Tsarnaev) காவல்துறையினருடன் நடந்த மோதலில் கொல்லப்பட்டார். 19 வயதுடைய தம்பி சோகார் சார்னே (Dzhokhar Tsarnaev) 2013, ஏப்ரல் 19 அன்று கைதாகாமல் உள்ளார். இவர்களின் மாமா அமெரிக்காவின் மேரிலாந்து மாநிலத்தில் வசிக்கிறார். அவர் சோகார் சார்னேவை சரண்டையும்படி தொலைக்காட்சி வழியாக கோரியுள்ளார்.. பிடிபடாமல் உள்ள சோகார் சார்னேவை பிடிப்பதற்காகவும் அவரால் நகரமக்களுக்கு ஆபத்து நேராமல் இருப்பதற்காகவும் நகரின் அனைத்து பொது போக்குவரத்து வண்டிகளையும் ஓடாமல் இருக்கவும் பல்கலைக்கழகங்கள் திறக்காமல் இருக்கவும் ஆளுனர் பேட்ரிக் கட்டளை பிறப்பித்தார்.
பாசுடன் நகரம் மூடப்பட்ட நிலையில் ஏப்ரல் 19 மாலையில் சாகார் சார்னேயும் பிடிபட்டு அரசுக் காவலில் வைக்கப்பட்டுள்ளார்.
# மீன்பிடி தடைக்காலம்

**மீன்பிடி தடைக்காலம்** என்பது கடலில் மீன்களின் இனப்பெருக்கத்துக்காக சில நாட்கள் அல்லது மாதங்கள் ஆழ்கடலில் மீன்பிடிக்க அரசு விதித்துள்ள தடைக்காலத்தை குறிப்பதாகும்.
# மீன்பிடி தடைக்காலம்

## மீன்களின் இனப்பெருக்க காலம்

கோடை காலங்களில் மீன்களின் இனப்பெருக்கம் அதிகம் நடைபெறும். இக்காலங்களில் மீன்கள் கடலுக்கு அடியில் உள்ள பாறைகளில் முட்டையிட்டு குஞ்சுகள் பொரிக்கும்.
விசைப்படகுகள் ஆழ்கடலில் மீன்பிடிக்கச் செல்லும் போது படகுகள் மற்றும் வலைகளில் அடிப்பட்டு மீன் குஞ்சுகள் அழியும் நிலை உள்ளது, எனவே இக்காலங்களில் கடலில் மீன்பிடிக்க அரசு தடை விதித்துள்ளது.
# வில் மருத்துவமுறை

**வில் மருத்துவமுறை** (Arc therapy ) ; கதிர் மருத்துவ முறையில் இதுவும் ஒரு முறையாகும். பொதுவாக புற்று நோய் திசுக்களை நோக்கி ஒன்றோ அல்லது அதற்கு மேற்பட்ட புலங்களோ ஒரே புள்ளியில் விழுமாறு பல நிலைத்த (Stationary field ) புலங்களுடன் மருத்துவம் மேற்கொள்ளப்படுகிறது. இது நிலைப் புல மருத்துவமுறை எனப்படும்.மிகவும் நுட்பமான எக்சு கதிர் கருவிகளும் ஐசோடோப்பு கருவிகளும் இப்போது புற்றுநோய் சிகிச்சைக்காக பயன்படுத்தப் படுகின்றன. இக்கருவிகளில் கதிர்மூலம் புற்றுநோய் திசுவினைச் சுற்றி வருமாறு அமைக்கப்பட்டு இருக்கிறது. ஆனால் எப்படி சுழற்றினாலும் புலத்தின் மையக்கோடு எப்போதும் புற்றுநோய் திசுக்களின் வழியாகவே செல்லும். இப்படிப் பட்ட மருத்துவமுறை (Rotation therapy) சுழல் மருத்துவமுறை எனப்படும். அதன்னியில் புலமையக்கோடு வட்டத்தில் ஒரு குறிப்பிட்ட வில்லில் அங்கும் இங்கும் அசையுமாறும் மருத்துவம் செய்யப்படுமதுண்டு.இம்முறைக்கு வில் சிகிச்சை முறை என்று பெயர். இப்படிப்பட்ட முறையினால் உடலின் புறத்தோல் அதிக கதிர்வீச்சினைப் பெறுவதிலிருந்து தவிர்க்கப்படுகிறது. சில சிறப்பு உறுப்புகள் அதிக கதிர்வீச்சிலிருந்து காப்பாற்றப் படவும்முடியும்.
# திருக்குறுந்தாண்டகம்

யை எரியூட்டுகிறார், ராஜா ரவி வர்மா ஓவியம்.]]  
**திருக்குறுந்தாண்டகம்** (Tirukkuruntantakam) என்பது வைணவ சமயத்தின் பன்னிரெண்டு ஆழ்வார்களில் ஒருவரான திருமங்கையாழ்வாரருளிய நூலாகும். இது தாண்டகம் என்ற செய்யுள் வகையைச்சார்ந்து இயற்றப்பட்டதாகும்.
# திருக்குறுந்தாண்டகம்

## பெயர்க்காரணம்

பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் ஆறு சீர்கள் வந்தால் அது குறுந்தாண்டகம் என்றுரைப்பர். *திருக்குறுந்தாண்டகம்* என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.
# திருக்குறுந்தாண்டகம்

## நாலாயிரத்திவ்யபிரபந்தத்திரட்டில் பங்கு

இது நாலாயிரத்திவ்யப் பிரபந்தத்தில் 2032 முதல் 2051 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 20 பாடல்கள் உண்டு.
# திருக்குறுந்தாண்டகம்

## திருக்குறுந்தாண்டகம் முதற்செய்யுள்

:நிதியினைப் பவளத் தூணை
:::நெறிமையால் சினைய வல்லார்
:கதியினைக் கஞ்சன் மாளக்
:::கண்டுமுன் அண்டம் ஆளும்
:மதியினை மாலை வாழ்த்தி
:::வணங்கிஎன் மனத்து வந்த
:விதியினைக் கண்டு கொண்ட
:::தொண்டனேன் விடுகி லேனே.
# திருநெடுந்தாண்டகம்

**திருநெடுந்தாண்டகம்** (*Tirunetuntantakam*) என்பது வைணவ சமயத்தின் பனிரெண்டு கவிஞர்களில் ஒருவரான திருமங்கையாழ்வாரருளிய நூலாகும். இது தாண்டகம் என்ற செய்யுள் வகையைச் சார்ந்து இயற்றப்பட்டதாகும்.
# திருநெடுந்தாண்டகம்

## பெயர்க்காரணம்

பாடலின் ஒவ்வொரு அடியும் இடையிலே தாண்டுவதை இந்தப் பாடல்களில் காணலாம். பாடலின் அகத்தே தாண்டுவது தாண்டகம். ஒவ்வொரு அடியிலும் எட்டு சீர்கள் வந்தால் அது நெடுந்தாண்டகம் என்றுரைப்பர். *திருநெடுந்தாண்டகம்* என்பது வைணவக்கடவுளைப் பற்றிய செய்யுளாதலால் 'திரு' என்று பெயர் தொடங்குகிறது.
# திருநெடுந்தாண்டகம்

## நாலாயிரத்திவ்யபிரபந்தத்திரட்டில் பங்கு

இது நாலாயிர திவ்யப் பிரபந்தத்தில் 2052 முதல் 2081 வரையிலான பாடல்கள் இரண்டாவது ஆயிரத்தில் இடம்பெற்றுள்ளன. இதில் 30 பாடல்கள் உண்டு.
# திருநெடுந்தாண்டகம்

## திருநெடுந்தாண்டகம் முதற்செய்யுள்

:மின்னுருவாய் முன்னுருவாய் வேதம் நான்கில்
:::விளங்கொளியாய் முளைத்தெழுந்த திங்கள் தானாய்
:பின்னுருவாய் முன்னுருவில் பிணிமூப் பில்லாப்
:::பிறப்பிலியாய் இறப்பதற்கை எண்ணா(து) எண்ணும்
:பொன்னுருவாய் மணியுருவில் பூதம் ஐந்தாய்ப்
:::புனலுருவாய் அனலுருவில் திகழும் சோதி
:தன்னுருவாய் என்னுருவில் சின்ற எந்தை
:::தளிர்புரையும் திருவடிஎன் தலைமே லவ்வே.
# வெண் கதிர்வீச்சு

**வெண் கதிர்வீச்சு** (*White radiation*) காணுறு ஒளியில் பல வண்ணங்கள் உள்ளதை அறிவோம். இதன் பொருள் வெண்ஒளியில் பல அலை நீளங்களையுடைய (wave length) ஒளிக்கதிர் உள்ளன என்பதாகும்.  
வேகமாகச் செல்லும் எலக்ட்ரான்கள், வெற்றிடக் குழாயிலுள்ள இலக்கில் மோதும் போது அவைகள் தங்களின் ஆற்றலை இழந்து பல அலைநீளமுள்ள கதிர்களையும் கொடுக்கின்றன. அலைநீளம் மாறும்போது அக்கதிர்களின் ஆற்றலும் அதிர்வெண்ணும் மாறுபட்டு இருக்கின்றன. இப்படிப்பட்ட பல அலைநீளங்களையும் (அதிர்வெண்களையும்) கொண்ட கதிர்கள், வெண் கதிர்வீச்சு எனப்படுகின்றன.
# அகல் விளக்கு (புதினம்)

**அகல் விளக்கு** (*Agalvilakku*) என்பது மு. வரதராசன் இயற்றிய புதினமாகும். இரு நண்பர்களின் வாழ்வில் நடக்கும் நிகழ்வுகளின் மூலம் சமுதாய சிந்தனைகளைக் கூறியுள்ளார்.
# அகல் விளக்கு (புதினம்)

## சமுதாய கருத்துகள்

சந்திரன், வேலய்யன் என்ற இரு நண்பர்களின் வாழ்க்கையைக் காட்டுகிறது.சந்திரன் ஒரு பெண்ணைக் காதலிக்கிறான், ஆனால் அவள் அவனை விட்டுப் பிரிந்து சென்று விடுகிறாள்.ஆதலால், சந்திரனின் வாழ்க்கை கவலைக்கிடமாக மாறுகிறது.வேலய்யனுக்கு ஒரு நல்வாழ்க்கை கிடைக்கிறது.பின்,அவன் சந்திரனைத் திருத்த முயல்கிறான்.இறுதியில், சந்திரன் இறந்து விடுகிறான்.இக்கதை இளைஞர்களுக்கு ஒரு பாடமாகவும் அமைகிறது.
# அகல் விளக்கு (புதினம்)

## விருது

மு. வ. வின் அகல்விளக்கு எனும் இந்நாவலுக்கு சாகித்ய அகாதெமி விருது கிடைத்தது. இவரது அகல் விளக்குடன் பல நூல்கள், ஆங்கிலம், இந்தி, மராத்தி, ரஷ்ய மொழி, சிங்கள மொழி, தெலுங்கு மலையாளம், கன்னடம் போன்ற பிற மொழிகளில் மொழிபெயர்க்கப்பட்டுள்ளன.
# தமிழ்நாடு தீண்டாமை ஒழிப்பு முன்னணி

**தமிழ்நாடு தீ்ண்டாமை ஒழிப்பு முன்னணி** துவக்க கூட்டம் 14.08.2007 அன்று மதுரை வில்லா புரத்தில் உள்ள வீராங்கனை லீலாவதி அரங்கத்தில் நடைபெற்றது.  
தீண்டாமை ஒழிப்பு முன்னணி என்பது தலித் இயக்கங்கள், தொழிற்சங்கங்கள், வெகுசன அமைப்புகள், விவசாய சங்கங்கள் உள்ளிட்ட இயக்கங்களின் கூட்டு மேடையாக உருப்பெற்றது. இம் முன்னணியில் இணைந்துள்ள இயக்கங்கள் எல்லாம் சாதி ஒடுக்குமுறைகளுக்கு எதிராக ஏற்கனவே போராடி வந்துள்ள அமைப்புகள் தான் என்றாலும் இவற்றின் ஒருங்கிணைந்த செயல்பாடு மேலும் வீச்சோடும் வீரியத்தோடும் அமையும் என்பதே இதில் உருவாக்கத்திற்கான காரணமாகும்.  
இதன் பெயரில் உள்ள "**தீண்டாமை ஒழிப்பு**" என்பது உடனடி கடமையை சுட்டிக் காட்டுவதே அல்லாது அதன் இலக்கு "**சாதி ஒழிப்பு**" என்பதே.  
இத்தகைய புரிதலோடும் லட்சியத்தோடும் உருவாக்கப்பட்ட தீண்டாமை ஒழிப்பு முன்னணியில் மாநில மாவட்ட மட்டங்களில் சாதி பாகுபாடுகள், ஒடுக்குமுறைகளுக்கு எதிராக களம் கண்டு வரும் நூற்றுக்கும் மேற்பட்ட அமைப்புகள் இணைந்து கைகோர்த்துள்ளன.  
தமிழ்நாட்டில் தீண்டாமை, வன்கொடுமைகள் நிகழ்கிற இடங்களில் எல்லாம் தலையிடுகிற, தீர்வு காண்கிற அமைப்பாக இது பயணித்து வருகிறது. தீண்டாமை வடிவங்களை அம்பலப்படுத்துகிற கள ஆய்வுகள், நேரடி இயக்கங்கள், பாதிக்கப்பட்டவர்களுக்கு சட்ட உதவி - உடனடி நிவாரணம் ஆகியன இதன் தொடர் செயல்பாடுகளாக உள்ளன.  
மேலும் சாதி ஆணவக் கொலைகளுக்கு எதிரான தனிச் சட்டம், கழிவகற்றும் பணியில் முழுமையான இயந்திர மயம், அருந்ததியர் உள் ஒதுக்கீடு பாதுகாப்பு, எஸ்.சி,எஸ்.டி துணைத்திட்ட அமலாக்கத்தை பலப்படுத்துதல், தலித் உள்ளாட்சித் தலைவர்களின் சுதந்திரமான செயல்பாடு, இட ஒதுக்கீடு அமலாக்கம், தனியார் துறை இட ஒதுக்கீடு உள்ளிட்ட பட்டியல் சாதி பழங்குடி மக்களின் அரசியல், சமூக, பொருளாதார, பண்பாட்டு தளங்களிலான கோரிக்கைகளை முன்னிறுத்தி பன்முனைகளில் செயல்பட்டு வருகிறது.
# தமிழ்நாடு தீண்டாமை ஒழிப்பு முன்னணி

## மாநாடுகள் மற்றும் தலைமை

இம்முன்னணியின் முதல் மாநில மாநாடு 2010 ல் புதுக்கோட்டையில் நடைபெற்றது. தலைவராக பி.சம்பத், பொதுச் செயலாளராக கே.சாமுவேல்ராஜ், பொருளாளராக ஆர்.ஜெயராமன் தேர்ந்தெடுக்கப்பட்டனர்.  
2015 மே 16 முதல் 18 வரை இரண்டாவது மாநில மாநாடு விருதுநகரில் நடைபெற்றது.
# தமிழ்நாடு தீண்டாமை ஒழிப்பு முன்னணி

## இயக்கங்கள்

### தீண்டாமைச் சுவர் தகர்ப்பு

#### உத்தப்புரம்

உத்தப்புரம் தீண்டாமைச் சுவரை அகற்றக் கோரி பல கட்டப் போராட்டங்களை நடத்தி, தீண்டாமைச் சுவர் இடிக்கப்பட்டது.  
உத்தப்புரம் தீண்டாமைச் சுவர் தகர்ப்பிற்கு பின்னர் முன்னணியின் முயற்சியால் வீழ்ந்த சுவர்கள் -
- கோயம்பத்தூர் நாகராஜபுரம்
- கோயம்பத்தூர் பெரியார்நகர்
- திருச்சி எடமலைப்பட்டி புதூர்
- சேலம் காந்திமகான் நகர்
# தமிழ்நாடு தீண்டாமை ஒழிப்பு முன்னணி

## இயக்கங்கள்

### ஈச்சங்கோட்டை

ஈச்சங்கோட்டை கிராமத்தில் தாழ்த்தப்பட்ட மக்கள் சவரம் செய்யும் கடைகளில் முடி திருத்தம் செய்ய அனுமதிக்கப்படாததை எதிர்த்த இயக்கம் செப்டம்பர் 30 அன்று நடைபெற்றது. போராட்டத்தின் விளைவாக அம்மக்கள் முடிதிருத்த அக்கடைகளில் அனுமதிக்கப்பட்டுள்ளனர்.
# தமிழ்நாடு தீண்டாமை ஒழிப்பு முன்னணி

## இயக்கங்கள்

### ஆலய நுழைவுப் போராட்டங்கள்

பந்தப்புளி, உத்தப்புரம், செட்டிபுலம், காங்கியனூர் ,காளப்பட்டி முதலிய இடங்களில் ஆலய நுழைவுப் போராட்டங்கள் நடைபெயற்றுள்ளன.
# தமிழ்நாடு தீண்டாமை ஒழிப்பு முன்னணி

## இயக்கங்கள்

### தெம்மாவூர் பேருந்து நிழற்குடை இருக்கை

தலித்துகள் இருக்கையில் அமரக்கூடாது என்ற சாதி ஆதிக்க வெறியில் இடிக்கப்பட்ட பேருந்து நிறுத்த நிழற்குடை இருக்கைகள் மீண்டும் நிறுவப்பட்டது.
# வெப்ப அலகு

**வெப்ப அலகு** (Heat unit-HU );. எக்சு கதிர் குழாயில், விரைவாகச் செல்லும் எலக்ட்ரான்கள் நேர்மின் முனையிலுள்ள இலக்கினைத் தாக்கும் போது எக்சு கதிர்கள் தோற்றுவிக்கப்படுவதுடன் நிரம்ப வெப்பமும் இலக்கில் தோற்றுவிக்கப் படுகின்றன.உண்மையில் எலக்ட்ரான்களின் ஆற்றலில் 99% வெப்பமாகவும் மீதி 1% எக்சு கதிர்களாகவும் வெளிப்படுகின்றன.அதிக வெப்பம் குழாயினை பழுதடையவும் செய்யலாம். இலக்கில் தோன்றும் வெப்பத்தினை அளவிட வெப்ப அலகு பயன்படுகிறது. இது குழாயிலுள்ள மின்முனைகளுக்கிடையே உள்ள மிகை மின் அழுத்த வேறுபாட்டினை (kVp) குழாயில் பாயும் மின்னோட்டத்தால் (mAs) பெருக்கி பெறப்படுகிறது. s என்பது மின்னோட்டம்பாயும் கால அளவாகும்  
:::::Heat unit- HU= kVp*mAs ஆகும்
# பாலைவன எலி

**பாலைவன எலி** (*gerbil*) என்பது கொறிணி வகையைச் சேர்ந்த சிறு பாலூட்டியாகும். இவற்றில் கிட்டத்தட்ட 110 இனங்கள் உள்ளன. இவற்றில் பல பகலாடியாகவும் அனைத்துண்ணியாகவும் உள்ளன.  
பகல் முழுவதும் வளைக்குள் ஓய்வெடுத்து, இரவில் சூரிய வெப்பம் தணிந்த பிறகு பாலைவனத்தில் இரை தேட ஆரம்பிக்கும். இதன் உடலில் வியர்வை உண்டாவதில்லை. மிகச் சிறிய அளவில் சிறுநீர் வெளியேற்றும்.
# தொல்காப்பியம் இளம்பூரணர் உரை

இளம்பூரணர் உரை தொல்காப்பியம் நூல் முழுமைக்கும் உள்ளது. உரை தோன்றிய காலம் 11 ஆம் நூற்றாண்டு. **இளம்பூரணரின் தொல்காப்பிய உரை**யைப் பின்பற்றி இரண்டு நூற்றாண்டுகளுக்குப் பின்னர் நன்னூல் என்னும் இலக்கண நூல் தோன்றியது. தொல்காப்பியத்துக்கு எழுதப்பட்ட பழைய உரை ஒன்று உண்டு. 15 ஆம் நூற்றாண்டில் தோன்றிய இது தொல்காப்பியம் சொல்லதிகாரத்தில் ஒரு பகுதிக்கு மட்டும் கிடைத்துள்ளது.  
**உரைநலம்** - பிறர் உட்புகுந்து காணமுடியாவண்ணம் இருண்டு கிடந்த தொல்காப்பியம் என்னும் சரக்கு அறையுள் தம் அறிவு என்னும் அவியா விளக்கைக் கொண்டு துருவி, ஆங்கே குவிந்து கிடந்த அரிதான குவியல்களை உலகிற்கு முதலில் விளக்கிக் காட்டிய பெருந்தகை என இளம்பூரணரை மு. இராகவையங்கார் பாராட்டியுள்ளார்.
# தொல்காப்பியம் இளம்பூரணர் உரை

## இளம்பூரணர் தரும் விளக்கம்

இளம்பூரணர் தமக்குச் சுமார் 1500 ஆண்டுகள் முற்பட்ட நூல் தொலகாப்பியத்துக்கு கண்டிருக்கும் விளக்கங்கள் மிகவும் நுட்பமானவை. அவற்றுள் சில இங்கு எடுத்துக்காட்டுகளாகத் தர்ரப்படுகின்றன.
- நூன்மரபு இயல் – இதனுள் கூறுகின்ற இலக்கணம் மொழியிடை நின்ற எழுத்திற்கு அன்றித் தனி (நின்ற) எழுத்திற்கு என உணர்ந்துகொள்க.
- மொழிமரபு இயல் – இதனுள் கூறுகின்றது, தனி நின்ற எயுத்திற்கு அன்றி மொழியிடை (நின்ற) எழுத்திற்கு என உணர்க.
- தொகைமரபு இயல் – 24 ஈற்றில் முடிவனவற்றை எல்லாம் தொகுத்து முடித்தலின் தொகைமரபு எனப்பட்டது.
- உருபியல் – (சாரியை முதலான) உருபுகளோடு பெயர் புணரும் இயல்பு.
- உயிர் மயங்கியல் – உருபுப் புணர்ச்சி கூறிய பின் பொருள்-புணர்ச்சி கூறுவது.
- எச்சவியல் – எல்லா ஓத்தினுள்ளும் எஞ்சிய பொருள் உணர்த்துவது.
- பொருள் அதிகாரம் – சொல்லால் உணரப்படும் பொருள் பற்றிக் கூறுவது.
- மரபியல் – பொருளைக் குறிக்கும் மரபு.
# தொல்காப்பியம் இளம்பூரணர் உரை

## பதிப்பு

தொல்காப்பியம் பொருளதிகாரத்துக்கு இருந்த ஓலை ஒன்றே ஒன்று. அது கனகசுந்தரம் பிள்ளையிடமிருந்து பெறப்பட்டது. அதனைப் பெற்று வ. உ. சிதம்பரம்பிள்ளை படியெடுத்து அகத்திணையியல், புறத்திணையியல் ஆகிய இரண்டு இயல்களை மட்டும் 1928-ல் பதிப்பித்தார். உதவியவர் வாவின்ன. இராமசாமி சாஸ்திருலு அண்ட் சன்ஸ் நிறுவனத்தின் தலைவராயிருந்த இராமசாமி சாஸ்திருலு மகன் வெங்கடேஸ்வர சாஸ்திருலு. (தெலுங்கர்) ரா. இராகவையங்காரிடம் இருந்த தொல்காப்பியம் செய்யுளியல் ஓலையை வாங்கிப் படியெடுக்கும்போது வ.உ.சி. சிறையில் அடைக்கப்பட்டார். சிறையிலிருந்து வெளிவந்ததும் மனம் நொந்துபோயிருந்த இவரிடமிருந்த ஓலையை வாங்கி, ஒப்புநோக்கி, சு. வையாபுரிப்பிள்ளை தொல்காப்பியம் பொருளதிகாரம் முழுமைக்குமான இளம்பூரணர் உரையைப் பதிப்பித்தார்.
# தொல்காப்பியம் இளம்பூரணர் உரை

## கருவிநூல்

- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
- தொல்காப்பியம் (எழுத்து சொல் பொருள்) மூலமும் உரையும், உரையாசிரியர் இளம்பூரணர், சாரதா பதிப்பகம், சென்னை 14, 2010
# ராஸ் லபான்

**ராஸ் லபான்** (*Ras Laffan Industrial City*) என்பது கத்தார் நாட்டின் தோகா நகரில் இருந்து 80 கிலோ மீட்டர் தொலைவில் உள்ள ஒரு தொழிற்துறை நகரம் ஆகும். இங்கு அதிக அளவில் இயற்கை எரிவளி கிடைக்கிறது. பல நாடுகளுக்கு இங்கிருந்து திரவமாக்கப்பட்ட இயற்கை எரிவளி ஏற்றுமதி ஆகிறது. இந்நகர் கத்தார் பெற்றோலியம் நிறுவனத்தினால் நிருவகிக்கப்படுகிறது.
# ராஸ் லபான்

## வரலாறு

ராஸ் லாஃபனை விவரிக்க முதன்முதலில் அறியப்பட்ட ஆங்கில உரை 1890 ஆம் ஆண்டில் பிரிட்டன் ஹைட்ரோகிராஃபிக் துறையால் வெளியிடப்பட்ட *தி பார்சியன் கோல்ப் பைலட்* புத்தகத்தில் இருந்தது. இந்த உரை இந்நகரின் புவியியல் அம்சங்களை மட்டுமே விவரிக்கிறது. அந்த நேரத்தில் இந்தகரில் பகுதி குடியேற்றங்கள் காணப்படவில்லை என்று ஊகிக்கிறது. 1904 ஆம் ஆண்டின் தொடக்கத்தில் பாரசீக வளைகுடா, ஓமான் மற்றும் மத்திய அரேபியாவின் வர்த்தமானியின் ஜான் ஜி. லோரிம்ரின் எழுத்துப்படி உம் அல் ஷெப் என்று அழைக்கப்படும் ஒரு முத்து வங்கி ராஸ் லாஃபான் கடற்கரையில் காணப்படுவதாக கூறப்படுகிறது. ஆனால் ராஸ் லாஃபனைப் பற்றிய எந்த விளக்கமும் இல்லை.  
1996 ஆம் ஆண்டில் தொழிற்துறை நகரமாக ராஸ் லாஃபன் இல் நியமிக்கப்பட்டது. அது ஸ்தாபிக்கப்பட்டதன் நோக்கம் இயற்கை வாயுவுக்கு பெற்றோ இரசாயன வசதிகளை வழங்குவதாகும். 1971 ஆம் ஆண்டில் இங்கு கண்டுபிடிக்கப்பட்ட இயற்கை வாயு உலகின் மிகப்பெரிய இயற்கை எரிவாயு துறையாகும். இது சுமார் 6,000 சதுர கி.மீ பரப்பளவில் உள்ளது. கத்தார் மாநிலத்தின் பாதிக்கும் மேற்பட்ட அளவை கொண்டுள்ளது.  
2011 ஆம் ஆண்டில் மார்ச் இல் ராணி பீட்ரிக்ஸ் கத்தாருக்கு உத்தியோகபூர்வமாக விஜயம் செய்திருந்தார். இந்த சந்தர்ப்பத்தில் ரோட்டர்டம் துறைமுகத்துடனான புரிந்துணர்வு ஒப்பந்தத்தில் கையெழுத்திட்டது.
# ராஸ் லபான்

## புவியியல்

ராஸ் லாஃபன் மிகக் குறைந்த உயரத்தில் அமைந்துள்ளது. இந்த நகரம் மணல் மண்ணைக் கொண்டுள்ளது. இது தலைநகர் தோஹாவிற்கு வடக்கே 50 மைல் (80 கி.மீ) மற்றும் ராஸ் ராகனுக்கு தென்கிழக்கில் 23 மைல் (37 கி.மீ) தூரத்தில் அமைந்துள்ளது. கடற்கரையில் பாறையொன்று காணப்படுகிறது. ராஸ் லாஃபான் கடற்கரையில் சுமார் 17 ஹெக்டேயர் சதுப்பு நிலங்கள் காணப்படுகின்றன.  
2010 ஆம் ஆண்டில் கத்தார் ராஸ் லாபனின் கடலோர நீர் குறித்து புள்ளிவிவர ஆணையம் நடத்திய ஆய்வில், அதன் அதிகபட்ச ஆழம் 12.5 மீட்டர் (41 அடி) மற்றும் குறைந்தபட்ச ஆழம் 5 மீட்டர் (16 அடி) என்று கண்டறியப்பட்டது. மேலும், நீர் சராசரியாக 8.05 pH, 46.94 psu இன் உப்புத்தன்மை , சராசரி வெப்பநிலை 24.6&nbsp;°C மற்றும் 6.86&nbsp;mg / L கரைந்த ஆக்சிசனை கொண்டிருந்தது.  
லாஃபன் சுற்றுச்சூழல் சங்கம் என்பது கத்தார் பெட்ரோலிய தொழில்துறை நகரங்கள் மற்றும் ராஸ் லாஃபனில் செயல்படும் பல பெரிய நிறுவனங்களுக்கிடையில் ஒரு கூட்டு கூட்டாக உருவாக்கப்பட்ட ஒரு சுற்றுச்சூழல் தன்னார்வ தொண்டு நிறுவனம் ஆகும். நகரத்தை சுற்றியுள்ள பகுதியில் மேம்பட்ட சுற்றுச்சூழல் நிர்வாகத்திற்காக இது நிறுவப்பட்டது.
# ராஸ் லபான்

## தொழிற்துறை உட்கட்டமைப்பு

ராஸ் லாஃபன் தற்போது மூன்று மின் உற்பத்தி மற்றும் நீர் உப்புநீக்கும் தொழிற்சாலைகள் இயங்குகின்றன. இது சுருக்கமாக ராஸ் லாஃபான் ஏ, பி மற்றும் சி என அழைக்கப்படுகிறது. 2014 ஆம் ஆண்டில் கஹ்ராமா உப்பு நீக்கும் திட்டத்தை அதிகரிப்பதற்கான திட்டமொன்றை அறிவித்தது.  
1999 ஆம் ஆண்டில் கத்தார் பெற்றோலியத்தால் ராஸ் லாஃபனின் பெற்றோ இரசாயன தொழில்களின் நீர் குளிரூட்டும் தேவைகளை பூர்த்தி செய்யும் ஒரு திட்டம் உருவாக்கப்பட்டது. இந்த திட்டம் 2003 ஆம் ஆண்டில் தொடக்க கட்டத்தில் 308,000 கன மீற்றர் கடல் நீரில் உற்பத்தி செய்யும் திறன் கொண்டதாக நிறைவேற்றப்பட்டது. 2010 ஆம் ஆண்டளவில் மீதமுள்ள இரண்டு கட்டங்கள் நிறைவடைந்தன. ஒரு மணிநேரத்தில் உற்பத்தி திறன் 937,000 கன மீற்றராக அதிகரித்தது.
# ராஸ் லபான்

## தொழிற்துறை உட்கட்டமைப்பு

### ராஸ் லாஃபன் அவசர மற்றும் பாதுகாப்பு கல்லூரி

ராஸ் லாஃபன் அவசர மற்றும் பாதுகாப்புக் கல்லூரி என்பது நகரின் தொழில்துறை நிறுவனங்களின் பாதுகாப்புத் தேவைகளை நிவர்த்தி செய்வதற்காக உருவாக்கப்பட்ட அவசரகால நிபுணர்களுக்கான பயிற்சி மையமாகும்.
# ராஸ் லபான்

## போக்குவரத்து

ராஸ் லாஃபன் அல் ஹூவைலா இணைப்பு சாலை வழியாக அல் கோர் நகரத்துடன் இணைக்கப்பட்டுள்ளது. 2014 ஆம் ஆண்டில் நவம்பர் இல் 16 கி.மீ சாலையை ஒரு பாதையிலிருந்து நான்கு பாதைகளாக அதிகரித்து மேம்படுத்தப்பட்டது.
# தமிழ்த் திரைப்படங்களின் பட்டியல், 2013

**தமிழ்த் திரைப்படங்களின் பட்டியல், 2013** (List of Tamil films of 2013) என்ற இக்கட்டுரையில் 2013 ஆம் ஆண்டில் வெளிவந்த தமிழ்த் திரைப்படங்களை அதன் வெளியீட்டு தேதி வாரியாக இங்கு பட்டியலிடப்பட்டுள்ளது.
# தமிழ்த் திரைப்படங்களின் பட்டியல், 2013

## அதிக வருவாய் ஈட்டிய படங்கள்

:*பின்புல நிறம்* <span>&nbsp;&nbsp;&nbsp;&nbsp;&nbsp;</span> * குறிக்கப்பட்டவை தற்போது திரையரங்குகளில் ஓடிக் கொண்டிருப்பதைக் குறிக்கிறது.*
**2013இல் அதிக வருவாய் ஈட்டிய படங்கள்**  
| படிநிலை | படம் | மொத்த வருவாய் | மேற்கோள் |
| --- | --- | --- | --- |
| **1** | *ஆரம்பம்* | 230,00,00,000 |  |
| **2** | *விஸ்வரூபம்* | 229,41,00,000 |  |
| **3** | *சிங்கம் 2 (திரைப்படம்)* | 97,72,00,000 |  |
| **4** | *கடல் (திரைப்படம்)* | 79,46,00,000 |  |
| **5** | *அலெக்ஸ் பாண்டியன்* | 77,26,00,000 |  |
| **6** | *ராஜா ராணி* | 54,40,00,000 |  |
| **7** | *அமீரின் ஆதிபகவன்* | 48,88,00,000 |  |
| **8** | *கண்ணா லட்டு தின்ன ஆசையா* | 47,91,00,000 |  |
| **9** | *பரதேசி* | 43,13,00,000 |  |
| **11** | *உதயம் என்.எச்4* | 39,70,00,000 |  |
| **12** | *தலைவா* | 32,35,00,000 | } |
# தமிழ்த் திரைப்படங்களின் பட்டியல், 2013

## விருதுகள்

- 60வது தேசியத் திரைப்பட விருதுகள்
- 7வது ஆண்டு விஜய் விருதுகள்
- 44வது உலகளாவிய இந்தியத் திரைப்பட விழா
# தமிழ்த் திரைப்படங்களின் பட்டியல், 2013

## உலகளாவிய தமிழ்த் திரைப்படங்கள்

| தலைப்பு | பாணி | நாடு | குறிப்பு |
| --- | --- | --- | --- |
| பிக்கில்ஸ்! | நகைச்சுவை | சிங்கப்பூர் |  |
| ஒளிப்பதிவு | Sci-FI | மலேசியா |  |
| ஒரு துவக்கும் ஒரு மோதிரமும் | நாடகம் | கனடா | } |
# தொல்காப்பியம் சொல்லதிகாரம் பழைய உரை

தொல்காப்பியம் சொல்லதிகாத்துக்குக் கிடைத்துள்ள ஐந்து உரைகளில் **தொல்காப்பியம் சொல்லதிகாரம் பழைய உரை**யும் ஒன்று. இந்த உரையின் ஆசிரியர் பெயர் தெரியாத காரணத்தால் இதனைப் 'பழைய உரை' எனக் குறிப்பிடுகின்றனர். இதன் உரையில் இளம்பூரணர், சேனாவரையர், நச்சினார்க்கினியர் ஆகியோரின் உரையிலிருந்து மேற்கோள்கள் தரப்பட்டுள்ளன. எனவே இவரது காலம் 14 ஆம் நூற்றாண்டின் பிற்பகுதி அல்லது 15 ஆம் நூற்றாண்டின் முற்பகுதி எனக் கணிக்கப்பட்டுள்ளது.
- **நாடு** - பாண்டிநாடு
- **சமயம்** - சைவம்
# தொல்காப்பியம் சொல்லதிகாரம் பழைய உரை

## உரைநலம்

- முன்னோர் உரைகளைத் தழுவி உரை எழுதுகிறார்.
- எடுத்துக்காட்டுகளைத் தம் இயல்புக்கு ஏற்பத் தருகிறார்
- முன்னோர் பாடல்கள் பலவற்றை எடுத்துக்காட்டுகளாகத் தருகிறார்.
# தொல்காப்பியம் சொல்லதிகாரம் பழைய உரை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
- தொல்காப்பியம் சொல்லதிகாரம் கல்லாடனார் விருத்தியுரையும் பழைய உரையும், கு. சுந்தரமூர்த்தி எழுதிய விளக்க உரையுடன், சைவ சித்தாந்த நூற்பதிப்புக் கழக வெளியீடு, 1964
# உணர்வின்மை

**உணர்வின்மை** அல்லது **உணர்வில்லா தன்மை** (Apathy, impassivity or perfunctoriness) எனபது எவ்வித உந்துதலும் இன்றி உணர்வுகளை வெளிப்படுத்தாத தன்மையாகும். உணர்வில்லாதவர்கள் சமூக, பொருளாதாரம், இறை, சமயம், மதம், தத்துவரீதியான, புறம், அகம் என்று எந்த ஒரு விசயத்திலும் ஒரு ஈடுபாடு காட்டாது இருப்பர்.
# உணர்வின்மை

## மனவழுத்தம்

மனவியல் வல்லுநரும் மனவியல் நல எழுத்தாளருமான ஜான் மேக்மானமி (John McManamy) என்பவர் மனவியல் நிபுனர்கல் நேரடியாக உணர்வின்மையினை அனுகாமல் மன அழுத்தத்தினை மட்டும் குணமாக்க முயலுவதாகக் கூறுகிறார். எதைப்பற்றியும் கண்டுகொள்ளா இயல்புடைய இந்த உணர்வில்லாதவர்கள் பின்விளைவுகளைப்பற்றியும் கண்டுகொள்வதில்லை. இவர் இவ்வாறான நபர்கள் எதையும் முடிக்கவோ சாதிக்கவோ இயலாது, அதனைப்பற்றி கவலையும் படாதிருப்பர் எனவும் கூறுகிறார்.
# அவா

**அவா** அல்லது **ஆவல்** என்பது ஒரு நபரின் மனத்தில் உண்டான எதிர்பார்ப்பினால் உண்டாகும் உணர்வாகும். ஆசை என்பது தான் அடைய விரும்பும் உணர்வாகவும், ஆவல் தோன்றி விட்டாலோ ஒருவர் தான் நினைத்ததை அடையாமல் இருக்க மாட்டார்கள் என்றும் பிரித்துக் காட்டலாம்.
# அவா

## மகப்பேறு காலம்

மகப்பேறு காலத்தில் மனைவிமார்கள் புளிப்பு பொருந்திய உணவுகளின்பால் பெருமளவில் அவா கொள்வர்.
# அவா

## பௌத்தம்

பௌத்தத்தில் புத்தர் மக்கள் இன்பமாயிருக்கவும் வீடுபேறு பெறவும் தன் ஆவல்களையும், ஆசைகளினையும் அடக்க வேண்டும் என்பதோடு, எனினும் ஆவலை முழுவதுமாக துறக்க இயலாது என்பதனால் அவர்கள் அவ்வுணர்வினை சரியாக கையாள வேண்டும் என்று போதிக்கிறார். புத்தர் தன்னை பின்பற்றுவோர் தன் ஆசைகளை வழிநடத்த ஆவலைக்கட்டுப்படுத்தும் அவாவினைக்கொள்ள வேண்டுமென பழம்பெரும் கல்வெட்டுகள் மூலம் உரைத்திருக்கிறார்.
# தி வீக் (இந்திய இதழ்)

தி வீக் (The Week) என்பது இந்தியாவில் வெளியாகும் வார இதழ். இது மலையாள மனோரமா குழுமத்தினரால் வெளியிடப்படுகிறது. இந்தியாவில் அதிகம் விற்பனையாகும் ஆங்கில வார இதழ் இதுவே. தற்சமயம் இதை கொச்சியில் இருந்து வெளியிடப்படுகிறது ,தற்போது புது தில்லி, மும்பை, பெங்களூர், கோட்டயம் ஆகிய இடங்களில் அச்சடிக்கின்றனர். இது தெற்காசிய இதழாளர் சங்க விருது, சிறந்த ஊடகத்திற்கான விருது ஆகிய விருதுகளைப் பெற்றுள்ளது.
# தி வீக் (இந்திய இதழ்)

## வரலாறு

### தலைமைப் பதிப்பாசிரியர்

தி வீக் இதழானது மலையாள மனோரமா குழுமத்தினால் டிசம்பர், 1982 இல் வெளியிடப்பட்டது. இரண்டு தலைமைப் பதிப்பாசிரியர்கள் இருந்தனர். தற்போது இந்தப் பொறுப்புகள் துறக்கப்பட்டது.
# தி வீக் (இந்திய இதழ்)

## வரலாறு

### தலைமைப் பதிப்பாசிரியர்

#### கே. எம்.மேத்யூ

கே. எம்.மேத்யூ நிறுவனர் மற்றும் தலைமைப் பதிப்பாசிரியர் பொறுப்பில் டிசம்பர் 25, 1988 வரையில் இருந்தார். இவர் மதுகுட்டிசயான் எனும் பெயரில் பரவலாக அறியப்படுகிறார். இந்திய செய்தி ஊடக அறக்கட்டளையின் தலைவராகவும், இந்திய செய்தி ஊடக சமூகத்தின் தலைவராகவும் இருந்துள்ளார். இவர் ஆகஸ்டு 1, 2010 இல் இறந்தார். 1998 ஆம் ஆண்டில் இவருக்கு பத்ம பூசன் விருது கிடைத்தது.
# தி வீக் (இந்திய இதழ்)

## வரலாறு

### தலைமைப் பதிப்பாசிரியர்

#### மம்மன் மேத்யூ

மம்மன் மேத்யூ, கே.எம். மேத்யூவின் மூத்த மகன் ஆவார். தலைமைப் பதிப்பாசிரியர் பதவியில் ஜனவரி 1, 1989 முதல் டிசம்பர் 9, 2007 வரை இருந்தார். இவர் தற்போது மலையாள மனோரமா பதிப்பகத்தின் தலைமை பதிப்பாசிரியராக இருக்கிறார். இவருக்கு 2005 ஆம் ஆண்டில் பத்மசிறீ கிடைத்தது.  
தற்போது தி வீக் இதழில் தலைமைப் பதிப்பாசிரியர்கள் இல்லை. கே. எம்.மேத்யூவின் இரண்டாவது மகனான பிலிப் மேத்யூ நிர்வாகப் பதிப்பாளராக ஜனவரி, 1989 முதல் பணியாற்றி வருகிறார்.
# தி வீக் (இந்திய இதழ்)

## வரலாறு

### வெளியீட்டாளர்கள்

இந்த இதழின் முதல் வெளியீட்டாளர் பிலிப் மேத்யூ ஆவார். அவர் இந்தப் பொறுப்பில் டிசம்பர், 1988 வரை இருந்தார்.  
ஜேக்கப் மேத்யூ: ஜனவரி 1, 1989 முதல் தற்போது வரை ஜேக்கப் மேத்யூ வெளியீட்டாளராக இருந்து வருகிறார். இவர் கே. எம்.மேத்யூவின் மூன்றாவது மகன் ஆவார். இவர் தற்போது சர்வதேச செய்தித்தாள்கள் மற்றும் செய்தி வெளியீட்டாளர்கள் சங்கத்தின் தலைவராக உள்ளார். இந்தப் பதவியைப் பெறும் இரண்டாவது ஆசியாக் கண்டத்தவர் மறும் முதல் இந்தியர் ஆவார்.
# தி வீக் (இந்திய இதழ்)

## வரலாறு

### பதிப்பாசிரியர்கள்

தி வீக் இதழிற்கு இரண்டு பதிப்பசிரியர்கள் இருந்தனர். இந்த பதவியானது அதற்குப் பிறகு துறக்கப்பட்டது.  
வி. கே. பி. நாயர்: இவர் டிசம்பர் 26, 1982 முதல் சூன் 3, 1984 வரையில் பதிப்பாசிரியராக இருந்தார். இவருக்குப் பின் டி. வி. ஆர். செனாய் இந்தப் பொறுப்பினைப் பெற்றார். அவர் சூன் 10, 1984 முதல் டிசம்பர் 11, 1988 வரை நீடித்தார். இவருக்கு பத்ம பூசன் விருது 2003 ஆம் ஆண்டில் வழங்கப்பட்டது.
# தி வீக் (இந்திய இதழ்)

## வரலாறு

### பொறுப்பு வகிக்கும் பதிப்பாசிரியர்கள்

தற்போதைய செய்தி ஊடகம் மற்றும் நூற்பதிவுச் சட்டத்தின்படி (1867) செய்தியை வெளியிடுவதன் முழு பொறுப்பானது அந்த இதழின் பொறுப்பு வகிக்கும் பதிப்பாசிரியர்களைச் சார்ந்தது ஆகும். தி வீக் இதழின் தற்போதைய பொறுப்பு வகிக்கும் பதிப்பாசிரியர் டி. ஆர். கோபாலகிருஷ்னன் ஆவார். இவர் இந்தப் பொறுப்பினை டிசம்பர் 18, 1988 இல் ஏற்றார்
# தி வீக் (இந்திய இதழ்)

## நாளிதழ்ச் சிறப்பிணைப்பு மலர்

தி வீக் இதழுடன் இரண்டு நாளிதழ்ச் சிறப்பிணைப்பு மலர்கள் இலவசமாக வழங்கப்பட்டு வருகிறது. அதில் முதலாவது ஹெல்த் (உடல் நலம்) இரு வாரத்துக்கு ஒருமுறை வருகிறது. இதில் பொருத்தமுடைமை, உடல் நலனைப் பேணிக்காப்பது பற்றிய தகவல்கள் இடம்பெற்றிருக்கும். இரண்டாவது வாலட் (பணப்பை) மாதம் ஒரு முறை வெளியிடப்படுகிறது. இதில் முதலீடு மற்றும் நிதித் திட்டமிடல் பற்றிய தகவல்கள் இடம்பெற்றிருக்கும்
# ஐந்து ஐந்து ஐந்து

**ஐந்து ஐந்து ஐந்து** (*Ainthu Ainthu Ainthu*) அல்லது **(555)** இயக்குநர் சசி இயக்கத்தில் 2013-ஆம் ஆண்டு வெளிவந்த இந்தியத் தமிழ்த் திரைப்படமாகும்.
# ஐந்து ஐந்து ஐந்து

## நடிகர்கள்

- பரத் - அரவிந்த்
- மிருத்திகா லியானா- "லியா" ஜார்ஜ், பாயல் (இரட்டை வேடம்)
- எரிகா பெர்னாண்டஸ் - மஞ்சரி
- சந்தானம் கோபால்
- சுதீஷ் பெர்ரி- சித்ரஞ்சன்
- மனோபாலா - யோகா பயிற்றுவிப்பாளர்
- ராஜ் பரத்- நிகில்
- சுவாமிநாதன்- ஜி. ஆர்
- லியானா- லியானாவின் அத்தை
- டிவி ரத்னவேலு- மருத்துவர்
- ஜான் விஜய்- சிறப்புத் தோற்றம்
- சதீஷ் கிருஷ்ணன்- சிறப்புத் தோற்றம்
# தி வீக் (அமெரிக்க இதழ்)

*இந்திய இதழைப் பற்றி அறிய, தி வீக் (இந்திய இதழ்) கட்டுரையைப் பார்க்கவும்*  
**தி வீக்** (The Week) அமெரிக்காவில் வெளியாகும் ஓர் வார இதழ். இது ஐக்கிய அமெரிக்கா, ஐக்கிய இராச்சியம் (இங்கிலாந்து), ஆஸ்திரேயா ஆகிய நாடுகளுக்கு ஏற்ப மூன்று பதிப்புகளாக வெளியாகிறது. அரசியல், பொருளாதாரம், வியாபாரம் ஆகியனவற்றுடன் அறிவியல், கலை தொடர்பான செய்திகளும் இடம் பெறுகின்றன.
# தி வீக் (அமெரிக்க இதழ்)

## இணைப்புகள்

- தி வீக் — ஆத்திரேலியப் பதிப்பு (ஆங்கிலத்தில்)
- தி வீக் — ஐக்கிய இராச்சியப் பதிப்பு (ஆங்கிலத்தில்)
- தி வீக் — அமெரிக்கப் பதிப்பு (ஆங்கிலத்தில்)
# டெய்லி மெயில்

**டெய்லி மெயில்** (The Daily Mail) என்பது இங்கிலாந்தில் அதிகம் வெளியாகும் செய்தித்தாள்களில் ஒன்று. இது ஞாயிறு தவிர்த்து வாரத்தின் ஆறு நாட்களில் வெளியாகிறது. இதற்கு மாற்றாக ஞாயிற்றுக் கிழமைகளில் மட்டும் தி மெயில் என்ற நாளிதழ் வெளியாகும். ஒவ்வொரு நாளும் ஒரு மில்லியன் பிரதிகள் விற்பனையாகின்றன. இதை வெளியிடும் தி டெய்லி மெயில் அண்டு ஜெனரல் டிரஸ்டு என்ற நிறுவனம் ஈவினிங் ஸ்டார், லண்டன் லைட் ஆகிய இதழ்களையும் வெளியிடுகிறது.
# டெய்லி மெயில்

## இணைப்புகள்

- தளம்
# தைனிக் பாஸ்கர்

**தைனிக் பாஸ்கர்** (ஆங்கிலம்: Dainik Bhaskar) ( இந்தி: दैनिक भास्कर ) என்பது இந்தியாவில் விற்பனையாகும் முதன்மை இந்தி மொழி நாளேடுகளில் ஒன்று ஆகும். இது குஜராத்தில் அதிகம் வெளியாகும் நாளேடாகவும் அதிகப் பதிப்புகளைக் கொண்ட நாளேடாகவும் விளங்குகிறது. இது அகமதாபாத், பரோடா, சூரத், ஜம்நகர், ராஜ்காட், பூஜ், மெசானா, பாவ்நகர் ஆகிய நகரங்களில் அச்சடிக்கப்பட்டு வெளியாகிறது.  
இது இந்தியாவின் மிகப்பெரிய அச்சு ஊடக நிறுவனமான தைனிக் பாஸ்கர் குழுமத்திற்கு (டி.பி. கார்ப் லிமிடெட்) சொந்தமானது. 1958 இல் போபாலில் தொடங்கப்பட்ட இது 1983 ஆம் ஆண்டில் தைனிக் பாஸ்கரின் இந்தூர் பதிப்பை அறிமுகப்படுத்தியது. இன்று, டைனிக் பாஸ்கர் குழு 14 மாநிலங்களில் இந்தி, ஆங்கிலம், மராத்தி மற்றும் குஜராத்தி மொழிகளில் 63 பதிப்புகளுடன் உள்ளது
# தைனிக் பாஸ்கர்

## வரலாறு

இந்தி மொழி நாளிதழின் தேவையை பூர்த்தி செய்வதற்காக 1948 ஆம் ஆண்டில் தைனிக் பாஸ்கர் தொடங்கப்பட்டது. இது குவாலியரில் *சுப சவேர்* என்ற பெயரிலும் மற்றும் போபாலிலும் தொடங்கப்பட்டது. 1957 ஆம் ஆண்டில், இந்த பத்திரிக்கைக்கு 'பாஸ்கர் சமச்சார்' என்று பெயர் மாற்றப்பட்டது.
1958 ஆம் ஆண்டில், இது * தைனிக் பாஸ்கர் * என மறுபெயரிடப்பட்டது. * பாஸ்கர் * என்ற வார்த்தையின் அர்த்தம் ஆங்கிலத்தில் "தி ரைசிங் சன்". அதன் உதிக்கும் சூரியனின் வரைபடத்துடன் வெளிவந்தது.( பிரகாசமான எதிர்காலத்தை குறிக்கும் சொல்லாகும்)..
# தைனிக் பாஸ்கர்

## விரிவாக்கம்

1995 வாக்கில், * டைனிக் பாஸ்கர் * மத்தியப் பிரதேசத்தில் அதிகம் விற்பனையாகும் செய்தித்தாளாக உருவெடுத்தது. மற்றும் வாசகர்கள் கணக்கெடுப்பு மூலம் இந்தியாவில் வேகமாக வளர்ந்து வரும் தினசரி என அறிவிக்கப்பட்டது. செய்தித்தாள் மத்தியப் பிரதேசத்திற்கு வெளியே விரிவாக்க முடிவு செய்து, ராஜஸ்தான் மாநிலத்தின் தலைநகரமான செய்ப்பூர் நகரம் அதிக விற்பனைத் திறன் கொண்ட சந்தையாக .அடையாளம் காணப்பட்டது.  
1996 ஆம் ஆண்டில், செய்ப்பூரில் அதன் முதல் நாளில் 50,000 பிரதிகள் கொண்ட இரண்டாவது செய்தித்தாளாக (புழக்கத்தின் அடிப்படையில்) நுழைவதே தைனிக் பாஸ்கரின் குறிக்கோளாக இருந்தது. இந்த இலக்கை அடைய, 700 கணக்கெடுப்பாளர்கள் அடங்கிய குழு ஜெய்ப்பூரில் செய்தித்தாள் வாங்கி கொண்டிருக்கும் சாத்தியமான 200,000 வீடுகளை ஆய்வு செய்தது. கணக்கெடுப்பு பின்னூட்டத்தின் அடிப்படையில், அவர்கள் செய்தித்தாளின் முன்மாதிரியைக் காண்பிப்பதற்காக கணக்கெடுக்கப்பட்ட ஒவ்வொரு வீடுகளுக்கும் திரும்பிச் சென்று முன்கூட்டியே சந்தா செலுத்துவதற்கான வாய்ப்பை அவர்களுக்கு வழங்கினர். வாடிக்கையாளர்களுக்கு ரூபாய் 1.50 சந்தா விலை (நியூஸ்ஸ்டாண்ட் விலையுடன் ஒப்பிடும்போது ரூபாய் 2 தள்ளுபடி) மற்றும் அதிருப்தி ஏற்பட்டால் பணத்தைத் திரும்பப் பெறுதல் ஆகிய உறுதிகள் வழங்கப்பட்டன. 1996 டிசம்பர் 19 அன்று ஜெய்ப்பூரில் * தைனிக் பாஸ்கர் * தொடங்கப்பட்டபோது, 172,347 பிரதிகள் விற்று முதலிடத்தை பெற்ற செய்தித்தாள் ஆனது.  
* அமர் உஜாலா *, என்ற பெயரில் இந்தி மொழியில் வெளிவந்து இந்தியாவில் விநியோகிக்கப்படும் தினசரி செய்தித்தாள் ஆகும். இது நாளொன்றுக்கு சுமார் இரண்டு மில்லியன் பிரதிகளை விற்பனை இலக்கைக் கொண்டது. இது ஏழு மாநிலங்களில் 19 பதிப்புகள் மற்றும் 167 பிராந்தியங்களை உள்ளடக்கிய ஒரு யூனியன் டொமைனைக் கொண்டுள்ளது.
* ராஜஸ்தான் பத்ரிகா *, என்ற செய்தித்தாள் அதற்கு முன்னர் அந்த நேரத்தில் சுமார் 100,000 பிரதிகள் புழக்கத்தில் இருந்தது. ஜோத்பூர், பிகானீர், கோட்டா, உதய்பூர் மற்றும் அஜ்மீர் சிகார் உள்ளிட்ட ராஜஸ்தானின் பிற நகரங்களிலும் இதேபோன்ற மாதிரியை 'தைனிக் பாஸ்கர்' வெற்றிகரமாக முன்னெடுத்தது. 1999 க்குள் முழு மாநிலத்தின் நகர செய்தித்தாள்களில் முதலிடத்தை அடைந்தது.  
இதன் அடுத்த இலக்கு சண்டிகர் ஆகும். இது ஜனவரி 2000 இல் 220,000 வீடுகளை உள்ளடக்கிய வாடிக்கையாளர் கணக்கெடுப்பைத் தொடங்கியது. அந்த நேரத்தில், சண்டிகரில் உள்ள ஆங்கில மொழி செய்தித்தாள்கள் இந்தி செய்தித்தாள்களை விட ஆறு மடங்கு அதிகம் விற்றன, தி டிரிப்யூன் என்ற ஆங்கில செய்தித்தாள் சுமார் 50,000 பிரதிளை விற்று வந்தது. தைனிக் பாஸ்கரின் கணக்கெடுப்புக் குழு, சண்டிகரில் வசிப்பவர்கள் தரமான உணர்வுகள் காரணமாக ஆங்கில செய்தித்தாள்களை விரும்புகிறார்கள் என்று பரிந்துரைத்தது. இதன் விளைவாக, உள்ளூர் சண்டிகர் பேச்சுவழக்கை செய்தித்தாள் வடிவமைப்பில் இணைத்து, இந்தி மற்றும் ஆங்கிலத்தை கலந்தது. தைனிக் பாஸ்கர் 2000 ஆம் ஆண்டு மே மாதம் சண்டிகரில் 69,000 பிரதிகள் விற்று நகரத்தில் முதலிடத்தைப் பிடித்தது.
# தைனிக் பாஸ்கர்

## இணைப்புகள்

- தளம் (இந்தியில்)
# சமாஜா

**சமாஜா** என்பது ஒடிசாவின் தலைநகர் கட்டாக்கில் இருந்து வெளியாகும் ஒரிய மொழி நாளேடு. இது கட்டாக், புவனேஸ்வர், சம்பத்பூர், ரூர்கேலா, கல்கத்தா, விசாகப்பட்டினம், பலசூர், பெர்ஹாம்பூர் ஆகிய நகரங்களில் வெவ்வேறு பதிப்புகளாக வெளியாகிறது. ஒடிசாவின் பழைய செய்தித்தாள்களில் இதுவும் ஒன்று. நடுநிலை வாய்ந்ததாகவும் கருதப்படுகிறது.
# ஒனோ நோ கோமாச்சி

**ஒனோ நோ கோமாச்சி**, (*Ono no Komachi*, **யப்பானியம்**:小野 小町 பொது 825 – 900) யப்பானிய நாட்டின் பெண் வாகா கவி ஆவார். ஃகயன் காலகட்டத்தை சேர்ந்த இவர், *ரொக்காசென்* எனப்படும் ஆறு முக்கிய வாகா கவிகளில் ஒருவர். மேலும் பிசிவாரா நோ கின்டோ என்ற பிரபல யப்பானிய கவியால் முப்பத்தி ஆறு கவிதை தெய்வங்களில் ஒருவராக குறிக்கப்படுகின்றார். இவர் தனது நிகரற்ற அழகின் காரனமாகவும் கவனம் பெற்றவர். இன்றைக்கும் யப்பானில், அழகிய பெண்களை குறிக்க *கோமாச்சி* என்ற பதமே பயன்படுத்தப் படுகின்றது.
# ஒனோ நோ கோமாச்சி

## வாழ்க்கை வரலாறு

கோமாச்சியின் பிறப்பு மற்றும் வாழ்க்கை பற்றிய குறிப்புகள் அதிகம் காணக் கிடைப்பதில்லை. நாட்டார் பாடல்கள் இவர் அகிடா நிலப்பரப்பை சேர்ந்தவர் என்றும் அரண்மனை சேவகி எனவும் குறிக்கின்றன. இவரின் கால கட்டத்தை நோக்கும்போது, இவர் பேரரசர் நிமாயோவின் ஆட்சிக் காலத்தில் வாழ்ந்திருக்கலாம் என நம்பப்படுகின்றது.  
இன்னும் சில கதைகள் இவர் காதலை பற்றி குறிப்பிடுகின்றன. இவற்றில் பிரபலமானது, கோமாச்சிக்கும் ஃபுககுசா நோ சோசோ என்ற முக்கிய அரச பிரதிநிதிக்குமான காதல் கதை ஆகும். இதன்படி தன்னை காதலிக்கும் ஃபுககுசாவிடம், தொடர்ந்து 100 இரவுகளை தன்னுடன் கழித்தால் தானும் அவரை காதலிப்பதாக கோமாச்சி கூறுகின்றார். அதன்படியே 99 இரவுகளை அவருடன் கழிக்கும் ஃபுககுசா 100வது நாள் இரவில் அவரை சந்திக்கும் முன்னரே மரணமடைந்துவிடுகிறார். இன்னும் சில கதைகள், 100வது நாளில் ஃபுககுசாவின் தந்தை இறந்து விடுவதால்தான் அவரால் கோமாச்சியை சந்திக்க முடியவில்லை என்கின்றன.  
இவரை பற்றிய கதைகள் அனைத்தும், இவரின் முதுமையை பற்றியும் வர்ணிக்கின்றன. முழுமையாக தனது இளமையையும் அழகையும் இழந்த கோமாச்சி, தனது காதலர்களால் கைவிடப்பட்ட நிலைமையில் தெருவில் பிச்சை எடுத்து பிழைத்ததாக இவை கூறுகின்றன.